**Prilog 7.b Obrazloženje posebnog dijela financijskog plana**

**NAZIV PRORAČUNSKOG KORISNIKA:**

**OPĆINSKO DRŽAVNO ODVJETNIŠTVO U PULI - POLA**

RAZDJEL: 109

GLAVA: 85

RKDP: 4817

OIB: 76040308062

**OBRAZLOŽENJE POSEBNOG DIJELA FINANCIJSKOG PLANA**

 **ZA RAZDOBLJE 2023. - 2025.GODINE**

**1. U V O D**

Općinsko državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske, te podnositi pravna sredstva za zaštitu Ustava i zakona.

Općinsko odvjetništvo obavlja svoje ovlasti na osnovu Ustava, zakona, međunarodnih ugovora, koji su dio pravnog poretka Republike Hrvatske i drugih propisa koji su donijeti sukladno Ustavu, međunarodnim ugovorima i zakonima Republike Hrvatske.

 **2. OBRAZLOŽENJE AKTIVNOSTI**

Prilikom donošenja planova za razdoblje 2023.do 2025.g. koristili su se podaci koji se odnose na rashode ostvarene u 2021.g, rashode nastale u prvih osam mjeseci 2022.g., planove koje Općinsko državno odvjetništvo u Puli-Pola ima za sljedeća planska razdoblja, a sve sukladno Uputama Ministarstva pravosuđa i uprave od 15. rujna 2022. godine.

**PRIHODI I PRIMICI**

**2.1. Prihodi i primici**

Općinsko državno odvjetništvo u Puli - Pola financira nastale rashode iz prihoda ostvarenih iz Državnog proračuna Republike Hrvatske, dok se u manjem dijelu planira ostvariti prihod s osnove naplate troškova preslika sudskih akata – spisa, i to iznos od 530,00 eura. Planirani *(ostvareni)* vlastiti prihodi utrošit će se za kupnju uredskog materijala i ostalih materijalnih rashoda.

**2.2. Rashodi za zaposlene (31)**

Plan za rashode za zaposlene koji se odnose na plaće i doprinose poslodavca za plaće za 2023.g., napravljen je po Uputama dobivenih od nadležnog Ministarstva, tj. sukladno stvarnim potrebama.

Rashodi za zaposlene (31) planirani su uz trenutno važeće osnovice za plaće, za dužnosnike, službenike i namještenike, uvećano za minuli rad i 2 %.

Na dan 31. prosinca 2022. zaposleno je 15 državnoodvjetničkih dužnosnika, 26 službenika i 4 namještenika, dakle, ukupno 45 osoba.

U 2023. godini je planirano zapošljavanje

- jednog zamjenika općinskog državnog odvjetnika (postupak u tijeku), mjesto predviđeno Planom popunjavanja slobodnih mjesta zamjenika državnog odvjetnika, početak rada planiran je u srpnju 2023.

- dva državnoodvjetnička savjetnika na neodređeno vrijeme - radna mjesta upražnjena tijekom 2022., početak rada planiran je u veljači 2023.

- jednog administrativnog referenta – državnoodvjetničkog zapisničara – radno mjesto upražnjeno tijekom 2022., početak rada planiran je u veljači 2023.,

- jednog administrativnog referenta – državnoodvjetničkog zapisničara na određeno vrijeme-nepuno radno vrijeme-4 sata, početak rada planiran je u ožujku 2023.

- jednog administrativnog referenta – državnoodvjetničkog zapisničara – radno mjesto upražnjeno tijekom 2022., početak rada planiran je u travnju 2023.

- dva državnoodvjetnička savjetnika na neodređeno vrijeme, s time da je jedno radno mjesto upražnjeno tijekom 2022., početak rada planiran je u travnju 2023.

- jednog državnoodvjetničkog vježbenika, za koji postupak je nadležno Ministarstvo pravosuđa i uprave.

Zapošljavanje naprijed navedenih dužnosnika i službenika je nužno, jer se dijelom radi o popunjavanju upražnjenih radnih mjesta (tijekom 2022. radna mjesta su upražnjena), dok je popunjavanje dodatnih radnih mjesta (jedan zamjenik državnog odvjetnika, jedan državnoodvjetnički savjetnik i jedan državnoodvjetnički vježbenik) ocijenjeno neophodnim, nakon analize opterećenosti rješavatelja, kadrovske situacije (realiziranih privremenih i trajnih premještaja službenika u Općinskom državnom odvjetništvu u Puli-Pola), a s ciljem osiguravanja redovnog funkcioniranja Općinskog državnog odvjetništva u Puli-Pola, te ažurnog i zakonitog obavljanje poslova iz nadležnosti državnog odvjetništva, te ostvarivanja ciljeva učinkovitog pravosuđa.

**B-STAŽ -** Zakonom o izmjenama i dopunama Zakona o državnom odvjetništvu(NN116/2010) u čl.50. određeno je da je državnim odvjetnicima te zamjenicima državnog odvjetnika koji rade na poslovima istrage priznato pravo na staž osiguranja sa povećanim trajanjem na način da im se svakih 12 (dvanaest) mjeseci rada na tim poslovima računa kao 15 (petnaest) mjeseci staža osiguranja. Prema tome na godišnjoj razini odnosno za 2023. predviđena je isplata za dvije zamjenice (koje nisu više zaposlene u instituciji), zajedno s obračunatim kamatama.

**Ostali rashodi za zaposlene** - otpremnine, jubilarne nagrade i druga prava sukladno Kolektivnom ugovoru za državne službenike i namještenike planirani su na bazi predviđenih potreba u trogodišnjem razdoblju. Navedena brojka predstavlja bazu za izračun regresa i božićnica, dok su ostali rashodi - jubilarne nagrade, otpremnine, darovi za djecu, pomoći i ostali materijalni rashodi izračunati prema postojećoj strukturi službenika i namještenika.

**2.3. Materijalni rashodi (32 i 34)**

Materijalni rashodi (32 i 34) - planirani su prikazanim iznosima na temelju podataka o ostvarenim rashodima u 2021.g., u prvih osam mjeseci 2022.g., te na planiranim potrebama i predviđenim kretanjima troškova koji su vezani uz funkciju i poslovanje Općinskog državnog odvjetništva u Puli – Pola.

**Poštanske usluge, telekomunikacijske usluge (fiksna i mobilna telefonija) i zakupnine (multifunkcionalni uređaji**) temelje se na pojedinačnim ugovorima javne nabave zaključenim temeljem Okvirnih sporazuma Središnjeg državnog ureda za javnu nabavu, pri čemu na uvjete okvirnog sporazuma Općinsko državno odvjetništvo u Puli-Pola nema nikakvog utjecaja. Budući da je evidentno povećanje cijena navedenih usluga, rashodi po ovoj stavci su (prema detaljnim izračunima) planirani i iskazani u većem iznosu.

Pored navedenog, evidentno je i povećanje cijena **uredskog materijala** (osobito fotokoprinog papira, kojemu se udvostručila cijena), pa je neophodno materijalne rashode iskazati realno, odnosno povećati iznose u odnosu na prethodne godine.

**Intelektualne usluge –** Općinsko državno odvjetništvo u Puli-Pola, kada se uzima prosjek posljednjih tri godine, rashode za intelektualne usluge (odvjetnici, javni bilježnici, vještaci, tumači i dr.) bilježi u iznosu od oko 160.000,00 eura , pa je slijedom navedenog, povećan iznos po ovoj osnovi. Napominje se da ODO Pula-Pola brižljivo prati rashode za intelektualne usluge, međutim da ovi rashodi ovise o stvarnim potrebama u pojedinim kaznenim, građanskim i upravnim predmetima. Jednako tako, evidentno je da će i u 2023. godini nedostajati sredstava po ovoj stavci, međutim, navedeno u Financijskom planu za 2023. nije povećano zbog unaprijed određenih limita. Koliko i u kojoj mjeri će se planirani rashodi, odnosno izdaci ostvariti ovisi prije svega o strukturi postupaka koji će se voditi pred ovim Odvjetništvom, na što ovo tijelo ne može utjecati.

Kao posebnu stavku kod materijalnih rashoda treba spomenuti **troškove sudskih postupaka** (gdje je predviđeni iznos od 6.640,00 eura, umjesto ranije planiranih 1.330,00 eura). Naime, razni sudski predujmovi u građanskim i upravnim predmetima ranije su podmirivani iz financijskih sredstava pojedinih ministarstava koje državno odvjetništvo u parničnim i upravnim postupcima zastupa. Od 2021. godine pojedina ministarstva zahtjeve za uplatu vraćaju državnom odvjetništvu, radi uplate iz vlastitih sredstava.

Na poziciji **3236 Zdravstvene i veterinarske usluge** za 2023.godinu uvećane su zbog povećanja iznosa zdravstvenih usluga, u koje ulaze sistematski pregledi,navedeno je usklađeno sa povećanjem iznosa od dosadašnjih 66,00 eura na 160,00 eura, iz Kolektivnog ugovora potpisanog dana 06.svibnja 2022.g.

**Rashodi za nabavu nefinancijske imovine (423)**

Općinsko državno odvjetništvo u Puli-Pola ima u tijeku financijski leasing - Financijski leasing za auto (po ugovoru 78625/21 o financijskom leasingu UniCredit leasing Croatia d.o.o. od 15.09.2021. – ukupno 15.485,00 eura). U Financijskom planu za trogodišnje razdoblje 2023.-2025. planirana su sredstva za nabavu još jednog službenog automobila putem financijskog leasinga, što je neophodno s obzirom na stanje službenih vozila koja su trenutno u uporabi.

Na svim ostalim pozicijama materijalnih i financijskih rashoda sredstva za trogodišnje razdoblje planirana su po uputama i limitima, a vodeći se realnim potrebama i rashodima nastalim u prvih osam mjeseci 2022 g., uključujući i predviđajući fluktuacije koje se događaju na tržištu (cijene roba i usluga). Prilikom izvršenja plana vodi se računa o nabavi materijala i usluga. Naručuju se potrebne količine i vodi se računa o cijenama, tako da su isplanirana potrebna financijska sredstva koja to nužno prate, a uzimajući u obzir sve mjere štednje, provedbene propise, pravilnike.

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje dužnosnika te je za razdoblje financijskog plana 2023-2025 planirano za svaku godinu po 531,00€. Vlastiti prihodi uplaćuju se na kraj godine u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda koja su proračunom za 2023.- 2025. planirana na računu 3221 Uredski materijal za sve tri naredne godine po 531,00 € unutar redovne aktivnosti Općinskog državnog odvjetništva u Puli kao proračunskog korisnika.

OPĆINSKA DRŽAVNA ODVJETNIŠTVA

 Slavica Đokić